**E szekció**

**Ökrös Cintia Olga**

**Előadás cím: A kiégés vizsgálata a könyvtárosok körében**

Absztrakt magyar:

Kutatásom témája a könyvtárosok kiégése. Arra kerestem a választ, hogy a stressz és a kiégés hogyan érinti a dolgozókat, és van-e összefüggés a fluktuációval. Három hipotézist állítottam fel, melyek a pályakezdők kisebb érintettségére, az olvasókkal közvetlenül dolgozók magasabb kockázatára, valamint a munkahelyváltással kapcsolatos tapasztalatokra épültek. Kvantitatív, kérdőíves módszert alkalmaztam. Az eredmények alapján a 18–40 évesek, illetve az olvasókkal foglalkozók a leginkább veszélyeztetettek, és akik már váltottak munkahelyet, könnyebben teszik ezt meg újra. A kutatás gyakorlati haszna, hogy segíthet megelőző programok kidolgozásában a vezetés számára.

Absztrakt angol:

The topic of my research is the burnout of librarians. I wanted to find out how stress and burnout affect employees and whether there is a correlation with turnover. I put forward three hypotheses based on the lower exposure of early career employees, the higher risk of those working directly with readers, and the experience of job turnover. I used a quantitative, questionnaire-based method. The results show that people aged 18-40 and those working directly with readers are the most at risk, and that those who have already changed jobs are more likely to do so again. The practical utility of the research is that it can help to develop prevention programmes for management.

Az előadáshoz kapcsolódóan 3-3 kulcsszó magyarul és angolul:

Stressz, kiégés, fluktuáció

Stress, burnout, fluctuation

**Egervári Dóra**

**Előadás cím: Könyvtárosok és a mesterséges intelligencia – egy kutatás eredményei**

Absztrakt magyar:

A mesterséges intelligencia (MI) egyre fontosabb szerepet játszik a könyvtári szolgáltatások fejlődésében. Az MI-technológiákat már jelenleg is alkalmazzák különböző munkafolyamatok – például dokumentumfeldolgozás, adatbázis-építés és tájékoztatás – automatizálására. A generatív MI megjelenése és gyors elterjedése élénk szakmai vitákat indított el, amelyekben a lelkesedés és a szkepticizmus egyaránt megjelent.

Az előadás egy 2024 őszén végzett kérdőíves felmérés eredményeit ismerteti, amelyben 295 magyar könyvtáros vett részt. A tíz napig elérhető kérdőív célja az volt, hogy feltárja, miként befolyásolják a demográfiai tényezők a MI-hez való viszonyt. Az eredmények szerint a fiatalabb és magasabb végzettségű könyvtárosok nyitottabbak a MI-ra, és használata gyakoribb a nagyobb intézményekben, magasabb beosztásokban, valamint szakkönyvtárakban és egyetemi könyvtárakban.

A MI bevezetésével kapcsolatos főbb aggodalmak között szerepel a korlátozott pénzügyi források, a szaktudás hiánya és az etikai kérdések. A válaszadók szerint a MI különösen hasznos lehet a digitalizálás, a közösségi média, a felhasználókkal való kommunikáció, a távszolgáltatások és a dokumentumfeldolgozás területén.

A könyvtárosok többsége pozitívan viszonyul a MI-hoz, bár egy hangos kisebbség erős szkepticizmust fogalmaz meg – gyakran az információhiány miatt. A tájékoztatás és tudásbővítés elősegítheti a MI szélesebb körű bevezetését a könyvtári szférában.

Absztrakt angol:

Artificial Intelligence (AI) is playing an increasingly important role in the development of library services. AI technologies are already used in automating workflows such as document processing, database building, and reference services. The recent rise of generative AI has sparked professional debates, revealing both enthusiasm and scepticism among librarians. Since librarians’ attitudes significantly influence AI adoption, it is crucial to understand their views.

This presentation reports on a survey conducted among 295 Hungarian librarians in autumn 2024. The ten-day questionnaire aimed to explore how demographic factors affect attitudes toward AI. Results show younger and more educated librarians are more open to AI, and its use is more common in larger institutions, higher positions, and special/university libraries. Key concerns about AI implementation include limited financial resources, lack of expertise, and ethical issues.

Respondents identified digitisation, social media, user communication, remote services, and document processing as areas that could benefit most from AI. While AI is not widely used yet, two-thirds expect it to support library work in the future. Most do not fear job loss in the short term, though concerns grow over the long term. Overall, attitudes are mostly positive, though a vocal minority remains sceptical—often due to a lack of information. Raising awareness could facilitate broader AI adoption in libraries.

Az előadáshoz kapcsolódóan 3-3 kulcsszó magyarul és angolul:

könyvtárosok, mesterséges intelligencia, felmérés

librarians, artificial intelligence, survey

**Aczél-Partos Adrienn**

**Előadás cím: A könyvtárosok mint módszertani mentorok és etikai iránytűk az MI korában**

Absztrakt magyar:

A mesterséges intelligencia (MI) térnyerése új kihívások elé állítja a felsőoktatás szereplőit, különösen a kutatásmódszertan oktatásában és az információetikában. Előadásomban amellett érvelek, hogy a könyvtárosok kulcsszerepet játszanak abban, hogy a hallgatók ne pusztán technikai felhasználóként, hanem kritikus, reflektív gondolkodóként találkozzanak az MI-alapú eszközökkel. A könyvtár mint tanulási tér segítheti a hallgatókat, hogy megértsék az MI által generált tartalmak korlátait, felismerjék az információs torzításokat, és elsajátíthassák a technológia etikus használatát a tudományos munkában. Külön figyelmet fordítok a könyvtáros szerepére mint módszertani mentorra, aki nemcsak az információkeresés technikáit közvetíti, hanem segíti a forráskritika, az idézési kultúra és az átlátható kutatási folyamat elsajátítását az MI használata mellett is. A könyvtár így válik a társadalmi-technológiai párbeszéd egyik kulcsszereplőjévé a tudástranszformáció korszakában.

Absztrakt angol:

The growing presence of artificial intelligence (AI) presents new challenges for stakeholders in higher education, particularly in the teaching of research methodology and information ethics. In this presentation, I argue that higher education librarians play a pivotal role in ensuring that students engage with AI-based tools not merely as technical users, but as critical and reflective thinkers. As learning environments, libraries can support students in understanding the limitations of AI-generated content, recognizing informational biases, and acquiring the skills necessary for the ethical use of technology in academic work. Special attention is given to the librarian’s role as a methodological mentor—one who not only imparts techniques of information retrieval, but also fosters source criticism, citation literacy, and transparency in the research process, even when AI tools are involved. In this way, the library emerges as a key actor in the socio-technological dialogue that shapes knowledge transformation in the digital age.

Az előadáshoz kapcsolódóan 3-3 kulcsszó magyarul és angolul:

mesterséges intelligencia, kutatási készségek, kritikai gondolkodás

Artificial Intelligence, Research Skills, Critical Thinking

**Nagy Andor**

**Előadás cím: Innováció a könyvtárban: válaszok a digitális korszak kihívásaira**

Absztrakt magyar:

A digitális technológiák térnyerése alapjaiban formálja át az információhoz való hozzáférést, a használói elvárásokat és az intézményi működés logikáját. A könyvtárak számára az innováció a folyamatos alkalmazkodás és megújulás feltétele. A fókusz a technológiai kihívásokra adott válaszokon van, különös tekintettel azokra a megközelítésekre, amelyek túlmutatnak az eszközhasználaton, és szervezeti szemléletváltást, kulturális átalakulást is magukban foglalnak. Kiemelt figyelmet kap a digitális szolgáltatásfejlesztés, a mesterséges intelligencia integrálása, a nyílt tudomány támogatása, valamint a könyvtár közösségi és innovációs térként való újradefiniálása. A középpontban az a kérdés áll, hogyan válik az innováció a könyvtári működés strukturális elemévé, és milyen utakat kínál a digitális korszak komplex kihívásaira adott válaszként.

Absztrakt angol:

The spread of digital technologies is fundamentally reshaping access to information, user expectations, and the logic of institutional operations. For libraries, innovation is a prerequisite for continuous adaptation and renewal. The focus is on responses to technological challenges, with particular attention to approaches that go beyond the use of tools and entail organizational mindset shifts and cultural transformation. Special emphasis is placed on the development of digital services, the integration of artificial intelligence, the support of open science, and the redefinition of the library as a community and innovation space. At the center stands the question of how innovation becomes a structural element of library operations and what pathways it offers as a response to the complex challenges of the digital age.

Az előadáshoz kapcsolódóan 3-3 kulcsszó magyarul és angolul:

digitális technológia, innováció, könyvtári szolgáltatásfejlesztés

digital technology, innovation, library service development

**Varga Katalin**

**Előadás cím: Információs műveltség a mesterséges intelligencia árnyékában**

Absztrakt magyar:

Napjaink egyik legizgalmasabb, legvitatottabb témája, hogyan fogja a mesterséges intelligencia megváltoztatni, átalakítani az életünket. Sokakat félelemmel tölt el, hogy a technika átveszi a hatalmat az életünk felett teljesen, mások megpróbálnak minél több hasznot húzni ebből a helyzetből. Akár így, akár úgy, egy biztos: a mesterséges intelligencia csak annak válik hasznára, csak annak jelent segítséget, aki megfelelő tudással tud bánni ezzel az új technológiával.

A szakirodalom szerint a mesterséges intelligencia műveltség (AI literacy) azt a tudást jelenti, amelynek segítségével megértjük a mesterséges intelligencia működését (pl. hogyan tanul, mit tud, honnan szerzi az adatokat), értékelni és használni tudjuk a mesterséges intelligenciától kapott válaszokat (pl. ki tudjuk szűrni a hamis információkat), és jól ismerjük a mesterséges intelligenciához kötődő etikai normákat (pl. hogy a kapott információk nem használhatók fel hivatkozás nélkül). A mesterséges intelligenciához kötődő információs műveltség ennél egy kicsit árnyaltabb tudást jelent. Át kell ültetni az információs műveltség elemeit a mesterséges intelligencia világába, és ott újra gondolni azokat.

Az előadásban az információs műveltség és a mesterséges intelligencia kapcsolatának, összefüggéseinek elemzése történik meg.

Absztrakt angol:

AI is everywhere, it influences almost every part of our life, do we want it or not. Especially in the library and information field. According to Cox (2024) artificial intelligence as a general-purpose technology appears in many contexts but looks different in each one. Sometimes it is about turning ‘stuff’ to data (words, text, handwritten manuscripts or images), sometimes finding patterns in such data, sometimes it offers adaptivity and sometimes it seems to be about predicting future behaviour. As a result, it is hard to define AI except at the abstract level in terms of computers doing things we think of humans doing. AI is often hidden within other applications or within infrastructures, so it is hard to know where and how AI is in use.

It must be evidence that without information literacy one cannot cope with artificial intelligence. The newest subcategory of information literacy is artificial intelligence literacy. Usually in the literature it is stated that artificial intelligence literacy contains all those competencies which are needed to understand how AI works. Without this knowledge one cannot use this new technology, but at the same time we have to be sure how basic information literacy skills relate to AI literacy.

Az előadáshoz kapcsolódóan 3-3 kulcsszó magyarul és angolul:

információs műveltség; mesterséges intelligencia, digitális kompetencia

information literacy; artificial intelligence; digital competency

**Szőke-Milinte Enikő**

**Előadás cím: Óvodapedagógusok médiaműveltségének fejlesztése**

Absztrakt magyar:

Az óvodáskorú gyermekek médiafogyasztása az elmúlt években számottevő módon növekedett, így a média óvodáskorúak fejlődésére gyakorolt hatásának vizsgálata és a pedagógusi és a szülői felvilágosító képzések szervezése a szakmai figyelmének a fókuszába került. Az Eszterházy Károly Katolikus Egyetem kiemelt feladatnak tekinti a pedagógusjelöltek és a gyakorló pedagógusok médiaműveltségének és médiajártasságának fejlesztését, hiszen e műveltség birtokában lesznek képesek a gyermekek és a családok médiatudatos attitűdjének és médiahasználatának a fejlesztésére. Ezért egy interdiszciplináris kutatócsoportot alapított az Egyetem, melynek feladata, hogy feltárja az óvodapedagógusok tapasztalatain keresztül az óvodáskorúak médiafogyasztási szokásait, továbbá az óvodapedagógusok és a szülők médiaműveltségét, médiajártasságát. Az Eszterházy Károly Katolikus Egyetem és a

Nemzeti Média és Hírközlési Hatóság egy együttműködési megállapodás keretében komplex módon kívánja vizsgálni és támogatni. A közös munka 2024 decemberében kezdődött, egy kutatást és pedagógiai fejlesztéseket kívánnak az együttműködő partnerek megvalósítani. A kutatás céljai: (1) feltárni a szakirodalom legújabb megállapításait a digitális újmédia koragyermekkori fejlődésre gyakorolt hatásairól; (2) feltárni az óvodapedagógusok tapasztalatain és nézetein keresztül az óvodáskorú gyermekek szüleinek digitális újmédiával szembeni attitűdjeit; (3) feltárni az óvodapedagógusok tapasztalatain és nézetein keresztül az óvodáskorú gyermekek digitális médiahasználatának sajátosságait; (4) feltárni az óvodapedagógusok tapasztalatain és nézetein keresztül az óvodáskorú gyermekek digitális médiahasználata és pszichikus fejlődése közötti összefüggéseket; (5) feltárni az óvodapedagógusok médiaműveltségét, médiajártasságát. Az előadás során a kutatás és a fejlesztés részleges bemutatására kerül sor: a megtartott workshopok témáját, módszertanát és tapasztalatait mutatja be a szakmai közvélemény számára, továbbá a kutatás részadatai közül a pedagógusokkal készült interjúk eredményeit ismerteti.

A kutatást támogatja a Nemzeti Média- és Hírközlési Hatóság.

Absztrakt angol:

The media activity of by pre-school children has increased significantly in recent years, so the study of the impact of media on the development of young children and the organisation of media education training for teachers and parents have become a an important goal of education. The Eszterházy Károly Catholic University has pciorised the media literacy and media skills developement for students and for nnursery school teachers.

Therefore, the University has set up an interdisciplinary research group to explore the media activity of preschool children, the media literacy and media skills of preschool teachers and parents . In cooperation with National Media and Infocommunications Authority, the University is intend in investigation of complex activity of nurseryschool teachers.

The work was started in December 2024, with a research and pedagogical development project for nursery school teachers. The objectives of the research are: (1) to explore the latest findings in the literature on the effects of digital new media on early childhood development; (2) to explore the attitudes of parents of preschool children towards digital new media through the experiences and views of preschool teachers; (3) to explore the characteristics of preschool children's digital media use through the experiences and views of preschool teachers; (4) to explore the links between preschool children's digital media use and psychological development through the experiences and views of preschool teachers; (5) to explore the media literacy and media skills of preschool teachers. The presentation will give a partial report of the research and development.

The research is supported by the National Media and Infocommunications Authority.

Az előadáshoz kapcsolódóan 3-3 kulcsszó magyarul és angolul:

media literacy, awareness, nursery school teachers

médiaműveltség, tudatosság, óvodapedagógusok